Hobro IK tog i dag hul på deres anden sæson i Superligaen. En kamp, der ikke helt gik som håbet. Klubben måtte se sig slået af OB, og OB fik dermed med en sejr på 3-0 revanche mod Hobro. Hobros allerførste kamp i Superligaen blev nemlig for et år siden spillet mod netop OB, og her kunne den nordjyske klub glæde sig over en storslået ilddåb med en sejr på 2-1. Begge mål blev dengang scoret af topscorer Mads Hvilsom, som netop har forladt klubben til fordel for 2. Bundesligaklubben Braunschweig.
Det var et tydeligt skuffet Hobro IK, der måtte forlade banen i Odense efter nederlaget mod OB.